**A társalgási stílusréteg sajátosságai**

**Fogalma, jellemzői, műfajai:**

* A viszonylag kötetlen társas érintkezésben használt kifejezésmód.
* Családiasabb környezetben, otthon, kollégákkal, ismerősök, barátok között használatos stílusréteg
* Nincs éles határa, hat rá a többi stílusréteg, és az is visszahat azokra
* Folyamatosan változik a divattal, a társadalommal
* Tükrözi az egyén aktuális ízlését, magatartását
* Szabadság és kötöttség egyszerre jelenik meg
* Szabadság: A beszélőnek itt van a legnagyobb szabadsága (szóújítás, szokatlan szerkezetek)
* Kötöttség: Alá van rendelve a társadalmi szabályoknak, az illemnek (pl. köszönés, megszólítás)
* A beszélő és a hallgató viszonya közetlen, a hallgató általában ismert, jelenlévő személy

**Nyelvi megformáltsága, műfajai:**

* **Szóban:**
	+ Szóhasználat: gazdag, árnyalt, egyéni színezetű szókészlet
	+ Szervetlen mondatrészek, (pl. módosítószók) illetve ún. töltelékszavak (*izé, ugye*) használata
	+ Olykor hibás szórend használata (gyors gondolkodás miatt)
	+ Gyakori az egyéni nyelvi lelemény (akár a nyelvhelyesség kárára)
	+ Kedveli a közhelyeket (*Ez van, ezt kell szeretni*) és a divatszavakat (*állati, trendi, tök jó*)
	+ Fokozottan érvényesülnek a nyelv zenei eszközei (hangsúly, hangszín, hanglejtés, tempó, szünet)
	+ A nonverbális kommunikációnak óriási szerepe van (gyakran többet mond, mint a verbálisan kifejezett tartalom)
	+ Mondatai szerkesztettségében és modalitásában egyaránt változatosságot kívánnak (pl. hiányos, tagolatlan, többszörösen összetett mondatok különféle változatai, illetve felkiáltó, óhajtó, kérdő mondatok használata)
	+ Műfajai: pl. párbeszéd, elbeszélés
* **Írásban:**
	+ Itt is érvényesül a közvetlen, egyéni szín, a természetesség.
	+ Gyakorlatilag egy élő beszélgetés imitálását jelenti írásban.
	+ A nyelv zenei eszközeinek megfelelő írásjeleket hangsúlyosabban használjuk, mint a többi stílusrétegnél. Jellemző lehet az egyéni jelek alkalmazása.
	+ Kevesebb szerkesztetlen (pl. hiányos vagy tagolatlan) mondatot használunk, mint szóban
	+ Itt is érvényesülnek a kötöttségek, akár egy személyes találkozáskor (pl. a levélben is fontos a megszólítás, a hangnem, az elköszönés)
	+ Műfajai: pl. napló, magánlevél (a hagyományos magánlevél vagy az e-mail egyaránt ide tartozik).